Trond Myhre

Trond Myhre (født 6. april 1958) er en norsk musiker, programleder og økonom.

Myhre er direktør for eventselskapet Trond & Trond som holder til i Oslo. Han er utdannet økonom og revisor og har blant annet jobbet som skatterevisor. Han har også vært økonomisjef og foreleser på Wang, Handelsakademiet og BI.

Han er mest kjent som pianisten i flere hundre programmer fra Rorbua i Tromsø i fjernsynsserien Du skal høre mye som han laget sammen med Tore Skoglund. Han har også vært utøvende musiker og programleder i radio- og tv-sendinger som Fem og et flygel, Før ørene faller av og Stjerner i sikte. Han var i mange år musikalsk makker med Jahn Teigen og medlem av showgruppen «tre små griser». Trond Myhre har vært artistsjef i NRK Fjernsyn.

Eksterne lenker 
 
  Bjørn Steinar Meyer: Et stort firma i event-bransjen. Artikkel i Smaalenenes Avis 27. januar 2010
  Rorbu-pianisten foretrekker Pattaya: – Byen har fått et ufortjent rykte. Artikkel i Pattaya Tidende 2. mai 2009

Norske revisorer
Norske musikere
Norske programledere
Personer fra Eidsberg kommune